Ավստրալիական մայրաքաղաքային տարածք

Ավստրալիական մայրաքաղաքային տարածք (, ACT), տարածք Ավստրալիական միության կազմում, որը ներառում է Կանբերրա քաղաքը, ինչպես նաև ոչ մեծ գյուղատնտեսական գոտի և Նամաջի ազգային պարկը։ Բնակչությունը՝ 373 100 մարդ (7-րդը Ավստրալիայի վարչական միավորների միջև, տվյալները 2012 թվականի մարտի վերջ)։

Ավստրալիական մայրաքաղաքային տարածքում գտնվող գյուղերը և համայնքները ներառում են՝ Ուիլյամսդեյլ (), Թոփ Նաս (), Ուրիարա (), Տարվա (), Օաքս Էստեյտ (), Պիրսես Կրիկ () և Հոլլ ()։

Պատմություն 
Նոր մայրաքաղաքային տարածքի նախագիծն ստեղծվել է XIX դարի վերջում, երբ կազմավերվում էր Ավստրիալական Միությունը։ 1901 թվականին ընդունվեց ավստրիալական սահմանադրությունը, որի համաձայն՝ Նոր Հարավային Ուելսը պարտավորվում է նահանգի հարավում գտնվող մի ոչ մեծ տարածք փոխանցել դաշնային նոր կառավարությանը։ Նոր մայրաքաղաքի տեղն ընտրվել է որպես չեզոք տարածք Ավստրիալիայի երկու խոշորագույն քաղաքների՝ Սիդնեյի ու Մելբուռնի միջև, որոնք նույնպես հավակնում էին մայրաքաղաք հռչակվելու։ Տարածքը կառավարությանը փոխանցվեց 1911 թվականին, իսկ 1913 թվականին սկսվեց Կանբերրայի շինարարությունը։

Դաշնային կառավարությունը պաշտոնապես Մելբուռնից Կանբերրա տեղափոխվեց 1927 թվականի մայիսի 9-ին, երբ ավարտվեց կառավարության շենքի կառուցումը։ Սկզբնական շրջանում կառավարության առանձին բաժիններ շարունակում էին մնալ Մելբուռնում, սակայն հետզհետե դրանք ևս տեղափոխվեցին նոր մայրաքաղաք։

Տարածքը նախապես հայտնի էր որպես Դաշնային մայրաքաղաքի տարածք (ԴՄՏ), իսկ 1938 թվականին պաշտոնապես վերանվանվեց Ավստրալիական մայրաքաղաքային տարածք։

Ծանոթագրություններ

Արտաքին հղումներ 

 http://www.act.gov.au/index.jsp 
 Կանբերրայի խորը տիեզերքի կապի կենտրոն 
 Ավստրալիայի մասին տեղեկություններ 

Ավստրալիական մայրաքաղաքային տարածք
Ավստրալիայի վարչական կազմ
1911 հիմնադրված պետություններ և տարածքներ